Summit bejn l-UE u l-Ukraina: L-UE qed iżżid il-kontribut tagħha għas-sigurtà nukleari f’Chernobyl b’EUR 70 miljun Illum, il-Kummissjoni Ewropea se żżid il-kontribut tagħha b’EUR 70 miljun biex tiżgura ritorn sħiħ għal ambjent sikur fis-sit ta’ Chernobyl (l-Ukraina). Jean-Claude Juncker, il-President tal-Kummissjoni Ewropea qal: "L-Unjoni Ewropea diġà qed tipprovdi appoġġ finanzjarju mingħajr preċedent lill-Ukraina u llum se nkomplu f'din it-triq. Illum aħna wegħdna EUR 70 miljun oħra biex niżguraw ritorn sħiħ għal ambjent sikur fuq is-sit ta’ inċidenti devastanti f’Chernobyl. L-azzjonijiet tagħna jagħtu iktar frott mill-kliem. L-UE qed tgħin biex Chernobyl jerġa’ jkun sigur.” Il-pleġġ ta' EUR 70 miljun, imħabbar waqt is-Samit bejn l-UE u l-Ukraina, jammonta għal madwar EUR 360 miljun diġà pprovduti għat-tlestija ta’ għadd ta’ proġetti, inkluż il-Konfinament Ġdid Sigur li qed jinbena biex jagħlaq is-"sarkofagu" eżistenti u r-reattur 4 li nqered matul l-aċċident tal-1986. L-għan tal-Konfinament Ġdid Sikur huwa li jipproteġi l-ambjent minn rilaxxi ta’ radjazzjoni u jipprovdi infrastruttura li tappoġġa d-dekostruzzjoni tas-“sarkofagu”, il-fdalijiet tar-reattur u l-operazzjonijiet ta’ ġestjoni tal-iskart nukleari. Il-bini tal-Konfinament Ġdid Sikur beda fl-2010 mill-konsorzju NOVARKA taħt tmexxija Franċiża u qiegħed fi stat avvanzat ta’ tlestija. Huwa mistenni li jiżżerżaq fuq ir-reattur sa nofs l-2017 bi spiża totali ta’ madwar EUR 1.5 biljun. It-tħabbira saret qabel konferenza tal-pleġġjar biex tingħalaq id-diskrepanza attwali fil-finanzjament ta’ EUR 615-il miljun biex jintemm il-Pjan ta’ Implimentazzjoni ta’ Kenn — il-programm ġeneriku tal-Konfinament Ġdid Sigur. Il-konferenza se ssir fid-29 ta’ April f’Londra u hija organizzata mill-Presidenza tal-G7 attwali (il-Ġermanja) u l-Bank Ewropew għar-Rikostruzzjoni u l-Iżvilupp (BERŻ), li jamministra fondi internazzjonali. Minbarra l-kontribut tal-Kummissjoni Ewropea, l-Istati Membri tal-UE pprovdew madwar EUR 420 miljun sa issa u huma wkoll mistennija li jkomplu jsaħħu l-appoġġ tagħhom fil-Konferenza. Il-BERŻ se jikkontribwixxi somma addizzjonali ta’ EUR 350 miljun li se jitħabbru waqt il-konferenza li jmiss. Donaturi ewlenin oħra jinkludu pajjiżi li mhumiex fl-UE bħall-Istati Uniti, ir-Russja, il-Ġappun, il-Kanada u ċ-Ċina. Il-proġett Konfinament Ġdid Sigur: Il-Konfinament Ġdid Sigur se jġib is-sit f’kundizzjoni li ma tagħmilx ħsara lill-ambjent. B’tul ta’ ħajja minimu ta’ 100 sena joħloq il-qafas ta’ żmien biex jiġu żviluppati u implimentati strateġiji ta’ mitigazzjoni għat-trattament futur tar-reattur danneġġat. Il-Konfinament Ġdid Sikur qed jinbena fil-post u wara se jiġi mżerżaq fuq is-sarkofagu li jservi ta’ kenn għall-unità 4 meqruda. Il-kenn mibni fl-1986 ma kienx maħsub bħala soluzzjoni permanenti u fl-1997 — bl-appoġġ qawwi tal-Kummissjoni Ewropea — grupp ta’ esperti internazzjonali mill-UE, l-Istati Uniti, il-Ġappun u l-Ukraina ffinalizzaw programm multidixxiplinari tal-ġestjoni ta’ kostruzzjoni magħruf bħala l-Pjan ta’ Implimentazzjoni ta’ Kenn (SIP). Fl-1997, il-G-7, il-Kummissjoni u donaturi oħra għamlu talba lill-BERŻ sabiex jistabbilixxi il-Fond ta’ Protezzjoni ta’ Chernobyl għall-implimentazzjoni tal-Pjan ta’ Implimentazzjoni ta’ Kenn (SIP). Sal-2007, 10 snin wara l-ftehim dwar il-Pjan ta’ Implimentazzjoni ta’ Kenn (SIP), għadd ta’ azzjonijiet prinċipali kienu ġew ikkompletati li wittew it-triq għall-bidu tal-kostruzzjoni tal-Konfinament Ġdid Sikur. Chernobyl jerġa’ jkun sikur: B’kollox, il-Kummissjoni Ewropea impenjat aktar minn EUR 600 miljun sa issa għall-proġetti ta’ Chernobyl, inklużi dawn li ġejjin: Għal iżjed informazzjoni: MEMO/15/4863 European Commission support for Ukraine Kooperazzjoni dwar is-Sikurezza Nukleari f’pajjiżi terzi: http://ec.europa.eu/europeaid/sectors/energy/nuclear-safety_en Informazzjoni dwar il-konferenza tal-ippleġġjar: http://www.bmub.bund.de/en/service/events/details/event/geberkonferenz-zur-fertigstellung-des-tschernobyl-sarkophags/?tx_cpsbmuevents_pi1%5BbackPid%5D=3683